Държавен вестник, бр. 6, 2018 г., стр. 25

БРОЙ  6	
Д Ъ Р Ж А В Е Н  В Е С Т Н И К 	
СТР.  25  
висше училище, което обучава по съответ-
ната специалност, към която се извършва 
приравняването. 
(8) Приравняването на специалност от 
средното образование към някоя от специал-
ностите по приложение № 3 се извършва от 
институция по чл. 9 от Закона за професио-
налното образование и обучение, която има 
право да обучава по съответната специалност, 
към която се извършва приравняването.
(9) Произнасяне по ал. 7 и 8 се извършва в 
срок 30 дни от датата на подаване на искането. 
Чл. 30. (1) Обучението за извършване на 
дейностите по чл. 4 включва минимален за-
дължителен обхват на учебния план съгласно 
приложение № 10 или приложение № 11 в 
зависимост от нивото на компетентност.
(2) Обучението за извършване на дейности­
те по чл. 5 включва минималния задъл-
жителен обхват на учебния план съгласно 
приложение № 12. 
(3) До обучение за извършване на дейности­
те по чл. 4 и 5 се допускат лица с образование 
по направления и специалности съгласно 
чл. 16 и 17 или по специалност, приравнена 
за целите на наредбата на някоя от специал-
ностите по чл. 16 и 17.
Чл. 31. (1) Изпитът на кандидатите за кон-
султанти се провежда от изпитна комисия, 
която се назначава от ректора на съответното 
висше училище. 
(2) В състава на изпитната комисия се 
включват:
1. хабилитирани преподаватели от висшето 
училище, което провежда изпита; 
2. най-малко двама хабилитирани препо-
даватели от други висши училища, в които се 
провеждат изпити на кандидати за консултанти 
по енергийна ефективност;
3. председателят на Методическия съвет 
по ал. 7;
4. експерти от държавната администрация: 
един експерт от специализираната админи-
страция на Министерството на енергетиката 
и един експерт от специализираната админи-
страция на Министерството на регионалното 
развитие и благоустройството, чиито функции 
са свързани с подпомагане на съответния 
министър при провеждането на политики или 
разработване на технически норми в областта 
на енергийната ефективност и при провеж-
дането на политики в областта на енергията 
от възобновяеми източници, както и един 
експерт от специализираната администрация 
на АУЕР с контролни функции.
(3) Експертите от държавната админи-
страция по ал. 2, т. 4 участват с право на 
съвещателен глас, а в случай че експерт 
притежава удостоверение за повишаване на 
квалификацията, издадено при условията и 
по реда на тази наредба, същият участва като 
редовен член на изпитната комисия с право 
на проверка и оценка на знанията и уменията 
на кандидатите.
(4) Изпитът се провежда под формата на 
изпитен тест и защита на курсов проект. До 
защита на курсов проект се допуска само 
кандидат за консултант, който издържи из-
питния тест.
(5) Обхватът на изпитната материя и начи-
нът на оценяване са единни за страната и се 
определят от акредитираните висши училища, 
оправомощени да провеждат изпити съгласно 
ЗЕЕ и настоящата наредба.
(6) Резултатите от всеки изпит се отразя-
ват в протокол. Протоколите от проведените 
изпити се съхраняват в съответното висше 
училище съгласно правилника за устройството 
на дейността му.
(7) Изпитният тест е единен за страната. 
Методически съвет, в който участват упълно-
мощени от ректорите хабилитирани преподава-
тели на всички висши училища, провеждащи 
изпити по тази наредба, подготвя изпитния 
тест във варианти. 
(8) Промени в изпитните въпроси и отго-
вори, включени в теста, могат да се правят 
с решение на Методическия съвет след раз-
глеждане на постъпили предложения в съвета. 
Вносителят на предложение за промяна, ако 
не е член на Методическия съвет, може да 
присъства на заседанието за разглеждане на 
предложението без право на глас при взема-
нето на решения.
(9) Вариантът на изпитния тест, върху който 
се провежда изпитът, се изтегля в присъстви-
ето на най-малко трима членове на изпитната 
комисия, измежду които председателят на 
изпитната комисия и поне един представител 
на друго висше училище по ал. 2, т. 2.
(10) Методическият съвет приема прави-
ла за работата си и избира от своя състав 
председател и секретар, които организират 
редовните му заседания. 
ДОПЪЛНИТЕЛНИ РАЗПОРЕДБИ
§ 1. По смисъла на тази наредба:
1. „Еквивалентно наименование“ е рав-
ностойно и еднозначно наименование на 
специалност, завършена в различен период от 
време във висше училище или в институция, 
имаща право да осъществява обучение за 
придобиване на професионална квалифика-
ция по чл. 9 от Закона за професионалното 
образование и обучение. Еквивалентността на 
наименованието се удостоверява с документ от 
висшето училище или институцията по чл. 9 
от Закона за професионалното образование 
и обучение, издала дипломата или свидетел-
ството за професионална квалификация, освен 
ако в закон не е предвидено друго.
2. „Приравнена специалност“ е тази, чийто 
учебен план покрива най-малко 80 на сто от 
учебния план на специализиращите дисцип­
лини на специалностите по чл. 16 и 17 от 
наредбата.